title: Neuvoston päätös, tehty 27 päivänä marraskuuta 2008 , Euroopan unionin poliisioperaatiosta Bosnia ja Hertsegovinassa hyväksytyn yhteisen toiminnan 2007/749/YUTP täytäntöönpanosta

text:
               28.11.2008

               FI

               Euroopan unionin virallinen lehti

               L 318/14

      NEUVOSTON PÄÄTÖS,
   tehty 27 päivänä marraskuuta 2008,
   Euroopan unionin poliisioperaatiosta Bosnia ja Hertsegovinassa hyväksytyn yhteisen toiminnan 2007/749/YUTP täytäntöönpanosta
   (2008/890/YUTP)
   EUROOPAN UNIONIN NEUVOSTO, joka
   ottaa huomioon Euroopan unionin poliisioperaatiosta Bosnia ja Hertsegovinassa 19 päivänä marraskuuta 2007 hyväksytyn neuvoston yhteisen toiminnan 2007/749/YUTP (1) ja erityisesti sen 12 artiklan 1 kohdan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvosto hyväksyi 19 päivänä marraskuuta 2007 yhteisen toiminnan 2007/749/YUTP, jonka mukaan Euroopan unionin poliisioperaatiota jatketaan 31 päivään joulukuuta 2009. Vuosia 2008 ja 2009 koskevasta rahoituksesta päätetään vuosittain.

               (2)

               Euroopan unionin poliisioperaation toimeksianto pannaan täytäntöön tilanteessa, joka saattaa huonontua ja voi haitata perustamissopimuksen 11 artiklassa määrättyjä yhteisen ulko- ja turvallisuuspolitiikan tavoitteita,

         ON PÄÄTTÄNYT SEURAAVAA:
   1 artikla
   1.   Rahoitusohje yhteisen toiminnan 2007/749/YUTP täytäntöönpanoon liittyvien menojen kattamiseksi vuonna 2009 on 12 400 000 euroa.
   2.   Edellä 1 kohdassa tarkoitetusta määrästä rahoitettavia menoja hallinnoidaan talousarviota koskevien Euroopan unionin yleiseen talousarvioon sovellettavien menettelyjen ja sääntöjen mukaisesti.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 27 päivänä marraskuuta 2008.

            Neuvoston puolesta

            Puheenjohtaja

         M. ALLIOT-MARIE

      (1)  EUVL L 303, 21.11.2007, s. 40.


title: 2013/538/EU, Euratom: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä koulutuksen, audiovisuaalialan ja kulttuurin toimeenpanoviraston talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/104

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä koulutuksen, audiovisuaalialan ja kulttuurin toimeenpanoviraston talousarvion toteuttamisesta varainhoitovuonna 2011
   (2013/538/EU, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2011 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2011 (COM(2012) 436 – C7-0224/2012) (2),

               —

               ottaa huomioon koulutuksen, audiovisuaalialan ja kulttuurin toimeenpanoviraston tilinpäätöksen varainhoitovuodelta 2011,

               —

               ottaa huomioon komission kertomuksen varainhoitovuotta 2010 koskevien vastuuvapauden myöntämispäätösten seurannasta (COM(2012) 585) sekä kertomuksen liitteinä olevat komission yksiköiden valmisteluasiakirjat (SWD(2012) 340 ja SWD(2012) 330),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2011 toimitetuista sisäisistä tarkastuksista (COM(2012) 563) sekä kertomuksen liitteenä olevan komission yksiköiden valmisteluasiakirjan (SWD(2012) 283),

               —

               ottaa huomioon tilintarkastustuomioistuimen kertomuksen koulutuksen, audiovisuaalialan ja kulttuurin toimeenpanoviraston tilinpäätöksestä varainhoitovuodelta 2011 sekä viraston vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2011 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon neuvoston 12. helmikuuta 2013 antaman suosituksen varainhoitovuoden 2011 talousarvion toteuttamista koskevan vastuuvapauden myöntämisestä toimeenpanovirastoille (05754/2013 – C7-0039/2013),

               —

               ottaa huomioon Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 106 A artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 55, 145, 146 ja 147 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (6) ja erityisesti sen 62, 164, 165 ja 166 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (7) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (8) ja erityisesti sen 66 artiklan ensimmäisen ja toisen kohdan,

               —

               ottaa huomioon koulutukseen, audiovisuaalialaan ja kulttuuriin liittyvää yhteisön toimintaa hallinnoivan ”koulutuksen, audiovisuaalialan ja kulttuurin toimeenpanoviraston” perustamisesta neuvoston asetuksen (EY) N:o 58/2003 mukaisesti 14. tammikuuta 2005 tehdyn komission päätöksen 2005/56/EY (9),

               —

               ottaa huomioon työjärjestyksen 76 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä lausunnot valiokunnilta, joita asia koskee (A7-0116/2013),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toimii näitä tehtäviä hoitaessaan yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen;

               1.

               myöntää koulutuksen, audiovisuaalialan ja kulttuurin toimeenpanoviraston johtajalle vastuuvapauden viraston talousarvion toteuttamisesta varainhoitovuonna 2011;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2011, pääluokka III – Komissio, ja näihin päätöksiin erottamattomasti kuuluvan päätöslauselman koulutuksen, audiovisuaalialan ja kulttuurin toimeenpanoviraston johtajalle, neuvostolle, komissiolle, Euroopan unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 68, 15.3.2011.

      (2)  EUVL C 348, 14.11.2012, s. 1.

      (3)  EUVL C 388, 15.12.2012, s. 34.

      (4)  EUVL C 348, 14.11.2012, s. 130.

      (5)  EYVL L 248, 16.9.2002, s. 1.

      (6)  EUVL L 298, 26.10.2012, s. 1.

      (7)  EYVL L 11, 16.1.2003, s. 1.

      (8)  EUVL L 297, 22.9.2004, s. 6.

      (9)  EUVL L 24, 27.1.2005, s. 35.


title: 2006/505/EY: Komission päätös, tehty  14 päivänä heinäkuuta 2006 , tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin ( European Financial Reporting Advisory Group ) lausuntojen puolueettomuudesta ja tasapuolisuudesta

text:
               21.7.2006

               FI

               Euroopan unionin virallinen lehti

               L 199/33

      KOMISSION PÄÄTÖS,
   tehty 14 päivänä heinäkuuta 2006,
   tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta
   (2006/505/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   sekä katsoo seuraavaa:

               (1)

               Kaikkien julkisesti noteerattujen yhteisön yritysten tilinpäätösraportoinnin on oltava läpinäkyvää ja vertailukelpoista, jotta voidaan luoda tehokkaasti ja sujuvasti toimivat yhdentyneet pääomamarkkinat.

               (2)

               Euroopan parlamentin ja neuvoston asetuksessa (EY) N:o 1606/2002 (1) säädetään, että sisämarkkinoiden toiminnan parantamiseksi on säännellyillä markkinoilla julkisesti noteerattujen yritysten tehtävä konsolidoidut tilinpäätöksensä noudattaen maailmanlaajuisia standardeja, joita kutsutaan yleisesti IFRS-standardeiksi (International Financial Reporting Standards). Asetuksen johdanto-osan 10 kappaleen mukaan olisi perustettava tilinpäätöskysymysten tekninen komitea tukemaan komissiota ja antamaan sille asiantuntija-apua kansainvälisten tilinpäätösstandardien arvioinnissa.

               (3)

               Tilinpäätöksen laatijoita, käyttäjiä sekä tilinpäätösprosessiin osallistuvia kirjanpitäjiä edustavat järjestöt perustivat EFRAGin (European Financial Reporting Advisory Group) maaliskuussa 2001. EFRAG antaa lausuntoja siitä, onko hyväksyttäväksi esitetyn standardin tai tulkinnan ymmärrettävyys, merkityksellisyys, luotettavuus ja vertailukelpoisuus yhteisön lainsäädännön ja erityisesti asetuksen (EY) N:o 1606/2002 mukainen ja noudattaako se neuvoston direktiiveissä 78/660/ETY (2) ja 83/349/ETY (3) säädettyä oikean ja riittävän kuvan periaatetta.

               (4)

               Koska EFRAG on yksityinen elin, on hyväksymisprosessin korkealaatuisuuden, avoimuuden ja luotettavuuden vuoksi tärkeää luoda sovelias toimielinrakenne varmistamaan, että EFRAGin antamat hyväksymislausunnot ovat puolueettomia ja tasapuolisia.

               (5)

               Komissio katsoo, että olisi perustettava riippumattomista asiantuntijoista ja kansallisten standardien antajien korkean tason edustajista koostuva tilinpäätösstandardeja koskevien lausuntojen tarkasteluryhmä, joka tarkastelee EFRAGin antamia hyväksymislausuntoja niiden tasapuolisuuden ja puolueettomuuden arvioimiseksi,

         ON TEHNYT TÄMÄN PÄÄTÖKSEN:
   1 artikla
   Perustetaan valtiosta riippumattomista tilinpäätösasiantuntijoista koostuva ryhmä, jäljempänä ’ryhmä’.
   2 artikla
   Tehtävät
   Ryhmän tehtävänä on antaa komissiolle tietoja siitä, ovatko EFRAGin antamat lausunnot IFRS-standardien ja kansainvälisen tilinpäätöskysymysten tulkintakomitean (IFRIC) tulkintojen hyväksymisestä tasapuolisia ja puolueettomia, ennen kuin komissio tekee hyväksymispäätöksensä.
   3 artikla
   Jäsenyys – nimitys
   1.   Ryhmään kuuluu enintään seitsemän jäsentä.
   2.   Komissio nimittää ryhmän jäsenet sellaisten riippumattomien asiantuntijoiden parista, joiden kokemus ja pätevyys tilinpäätöksen ja ennen kaikkea tilinpäätösraportoinnin alalla tunnustetaan yleisesti koko yhteisössä. Jäsenet valitaan sisämarkkinoiden ja palveluiden pääosaston verkkosivustolla julkaistavaan hakuilmoitukseen jätettyjen hakemusten perusteella.
   3.   Komissio ottaa huomioon seuraavat perusteet hakemuksia arvioidessaan:

               —

               osoitettu pätevyys ja korkeatasoinen tekninen asiantuntemus tilinpäätöksen ja ennen kaikkea tilinpäätösraportoinnin alalla, myös Euroopan unionin ja/tai kansainvälisellä tasolla,

               —

               riippumattomuus,

               —

               tarve taata ryhmän koostumuksen tasapainoisuus maantieteellisen alkuperän, sukupuolen (4) sekä asianomaisten yritysten tai elinten tehtävien ja koon kannalta.

         4.   Jäsenet nimetään yksityishenkilöinä, ja heidän on komissiolle tietoja antaessaan oltava ulkopuolisesta vaikutuksesta riippumattomia. Jäsenet eivät saa olla osallistuneet EFRAGin työhön ennen nimitystään eivätkä ne saa osallistua siihen toimikautensa aikana.
   5.   Jäsenten on joka vuosi allekirjoitettava sitoumus toimimisesta yleisen edun hyväksi sekä ilmoitus sellaisten sidonnaisuuksien puuttumisesta tai olemassaolosta, jotka voivat vaarantaa heidän riippumattomuutensa ja puolueettomuutensa.
   6.   Ryhmän jäsenet nimitetään kolmivuotiskaudeksi, joka voidaan uudistaa. Ryhmän työjärjestyksessä voidaan määrätä jäsenten uusimisesta vuosittain kahden tai kolmen hengen ryhmissä.
   7.   Jos ryhmän jäsen eroaa ennen toimikautensa päättymistä tai jos hän ei enää pysty osallistumaan tehokkaasti ryhmän toimintaan tai ei täytä 3 ja 4 kohdassa tai perustamissopimuksen 287 artiklassa määrättyjä vaatimuksia, komissio nimittää uuden jäsenen 3 ja 4 kohdan mukaisesti hänen toimikautensa loppuajaksi.
   8.   Komission nimittämien jäsenten nimet julkaistaan sisämarkkinoiden ja palveluiden pääosaston Internet-sivustolla. Jäsenten nimet kerätään, käsitellään ja julkaistaan Euroopan parlamentin ja neuvoston asetuksen (EY) N:o 45/2001 (5) säännösten mukaisesti.
   4 artikla
   Toiminta
   1.   Yksi ryhmän jäsenistä toimii sen puheenjohtajana. Puheenjohtaja valitaan yksinkertaisella enemmistöllä yhdeksi vuodeksi.
   2.   Komission edustaja avustaa ryhmän kokouksissa ja voi osallistua keskusteluihin. Myös muut ryhmässä käytävistä keskusteluista kiinnostuneet komission virkamiehet voivat osallistua ryhmän kokouksiin.
   3.   Kun ryhmä saa EFRAGin lausunnon IFRS-standardin tai IFRIC-tulkinnan hyväksymisestä, se arvioi, onko EFRAGin lausunto puolueeton ja tasapuolinen.
   4.   Ryhmä toimittaa kantansa komissiolle kolmen viikon kuluessa EFRAGin lausunnon vastaanottamisesta. Poikkeustapauksissa, erityisesti silloin kun kyseessä on erityisen monimutkainen tapaus, määräaikaa voidaan pidentää neljään viikkoon.
   5.   Ryhmän lopullinen kanta julkaistaan komission Internet-sivustolla.
   6.   Kun ryhmä havaitsee erityisen ongelman, ryhmän puheenjohtaja neuvottelee EFRAGin kanssa ongelman ratkaisemiseksi ennen kuin ryhmä antaa lopullisen kantansa. Komissio voi avustaa ryhmän ja EFRAGin välisissä keskusteluissa tasapuolisen ratkaisun saavuttamiseksi.
   7.   EFRAGin teknisten asiantuntijoiden ryhmä (TEG) voi osallistua ryhmän kokouksiin tarkkailijana. Puheenjohtaja tai komission edustaja voi myös kutsua muita käsiteltävän asian erityisasiantuntijoita tai asiaa hyvin tuntevia tarkkailijoita osallistumaan ryhmän toimintaan, jos tämä on hyödyllistä ja/tai tarpeen.
   8.   Ryhmän toimintaan osallistumisen aikana saatuja tietoja ei saa levittää, jos kyseiset tiedot ovat komission mielestä luottamuksellisia.
   9.   Ryhmä hyväksyy työjärjestyksensä komission vahvistaman työjärjestyksen mallin pohjalta (6).
   10.   Tässä artiklassa mainittujen asiakirjojen lisäksi komissio voi julkaista Internetissä ryhmän tiivistelmiä, päätelmiä, osittaisia päätelmiä tai valmisteluasiakirjoja asianomaisen asiakirjan alkukielellä.
   5 artikla
   Kokouskulut
   Komissio korvaa ryhmän toimintaan liittyvät jäsenten, asiantuntijoiden ja tarkkailijoiden matkakulut ja soveltuvin osin myös oleskelukulut ulkopuolisille asiantuntijoille maksettavia korvauksia koskevien komission sääntöjen mukaisesti.
   Jäsenet, asiantuntijat ja tarkkailijat eivät saa palkkiota tehtäviensä hoidosta.
   Kokouskulut korvataan komission vastuuyksiköitten ryhmälle varaaman vuositalousarvion rajoissa.
   6 artikla
   Soveltaminen
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 13 päivään heinäkuuta 2009. Komissio päättää ennen kyseistä päivää päätöksen voimassaolon mahdollisesta jatkamisesta.

      Tehty Brysselissä 14 päivänä heinäkuuta 2006.

            Komission puolesta

         Charlie McCREEVY

            Komission jäsen

      (1)  EYVL L 243, 11.9.2002, s. 1.

      (2)  EYVL L 222, 14.8.1978, s. 11. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2006/43/EY (EUVL L 157, 9.6.2006, s. 87).

      (3)  EYVL L 193, 18.7.1983, s. 1. Direktiivi sellaisena kuin se on viimeksi muutettuna direktiivillä 2006/43/EY.

      (4)  Komission päätös 2000/407/EY, tehty 19 päivänä kesäkuuta 2000, naisten ja miesten tasapuolisesta osallistumisesta komission perustamien komiteoiden ja asiantuntijaryhmien toimintaan (EYVL L 154, 27.6.2000, s. 34).

      (5)  EYVL L 8, 12.1.2001, s. 1.

      (6)  Asiakirjan SEC(2005) 1004 liite III.


title: Neuvoston päätös (YUTP) 2016/628, annettu 21 päivänä huhtikuuta 2016, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen (YUTP) 2015/2430 muuttamisesta

text:
               22.4.2016

               FI

               Euroopan unionin virallinen lehti

               L 106/24

         NEUVOSTON PÄÄTÖS (YUTP) 2016/628,
   annettu 21 päivänä huhtikuuta 2016,
   niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen (YUTP) 2015/2430 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).

               (2)

               Neuvosto hyväksyi 21 päivänä joulukuuta 2015 päätöksen (YUTP) 2015/2430 (2), jolla saatetaan ajan tasalle niitä henkilöitä, ryhmiä ja yhteisöjä, joihin sovelletaan yhteisen kannan 2001/931/YUTP 2, 3 ja 4 artiklaa, koskeva luettelo, jäljempänä ’luettelo’.

               (3)

               Neuvosto on todennut, ettei enää ole perusteita pitää yhtä yhteisöä luettelossa.

               (4)

               Luettelo olisi näin ollen saatettava ajan tasalle,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2015/2430 liite tämän päätöksen liitteen mukaisesti.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 21 päivänä huhtikuuta 2016.

            Neuvoston puolesta

            Puheenjohtaja

         G.A. VAN DER STEUR

      (1)  Neuvoston yhteinen kanta 2001/931/YUTP, annettu 27 päivänä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

      (2)  Neuvoston päätös (YUTP) 2015/2430, annettu 21 päivänä joulukuuta 2015, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2015/1334 kumoamisesta (EUVL L 334, 22.12.2015, s. 18).

      LIITE
      Poistetaan alla mainittu yhteisö päätöksen (YUTP) 2015/2430 liitteessä olevasta luettelosta:
      II   RYHMÄT JA YHTEISÖT

                  12.

                  ”International Sikh Youth Federation” – ”ISYF”.


title: 2012/46/EU: Neuvoston päätös, annettu 23 päivänä tammikuuta 2012 , sormenjälkitietoja koskevan automaattisen tietojenvaihdon aloittamisesta Alankomaiden kanssa

text:
               28.1.2012

               FI

               Euroopan unionin virallinen lehti

               L 26/32

         NEUVOSTON PÄÄTÖS,
   annettu 23 päivänä tammikuuta 2012,
   sormenjälkitietoja koskevan automaattisen tietojenvaihdon aloittamisesta Alankomaiden kanssa
   (2012/46/EU)
   EUROOPAN UNIONIN NEUVOSTO, joka
   ottaa huomioon rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehdyn neuvoston päätöksen 2008/615/YOS (1) ja erityisesti sen 25 artiklan,
   ottaa huomioon päätöksen 2008/615/YOS täytäntöönpanosta 23 päivänä kesäkuuta 2008 tehdyn neuvoston päätöksen 2008/616/YOS (2) ja erityisesti sen 20 artiklan sekä sen liitteessä olevan 4 luvun,
   sekä katsoo seuraavaa:

               (1)

               Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, siirtymämääräyksistä tehdyn pöytäkirjan mukaan ennen Lissabonin sopimuksen voimaantuloa hyväksyttyjen unionin toimielinten, elinten ja laitosten säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta perussopimusten nojalla.

               (2)

               Näin ollen päätöksen 2008/615/YOS 25 artiklaa sovelletaan ja neuvoston on päätettävä yksimielisesti, ovatko jäsenvaltiot panneet täytäntöön mainitun päätöksen 6 luvun säännökset.

               (3)

               Päätöksen 2008/616/YOS 20 artiklassa säädetään, että päätöksen 2008/615/YOS 25 artiklan 2 kohdassa tarkoitetut päätökset tehdään kyselyyn perustuvan arviointiraportin perusteella. Päätöksen 2008/615/YOS 2 luvun mukaisen automaattisen tietojenvaihdon osalta arviointiraportin on perustuttava arviointikäyntiin ja testausajoon.

               (4)

               Päätöksen 2008/616/YOS liitteessä olevan 4 luvun 1.1 kohdan mukaan asiaa käsittelevä neuvoston työryhmä laatii kyselyn, joka koskee kutakin automaattista tietojenvaihtoa, ja heti kun jäsenvaltio katsoo täyttävänsä edellytykset tietojen jakamiseksi kyseisessä tietoluokassa, se vastaa kyselyyn.

               (5)

               Alankomaat on vastannut tietosuojaa koskevaan kyselyyn ja sormenjälkitietojen vaihtoa koskevaan kyselyyn.

               (6)

               Alankomaat on toteuttanut Saksan kanssa onnistuneen testausajon.

               (7)

               Alankomaihin on tehty arviointikäynti, ja Saksan arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.

               (8)

               Neuvostolle on esitetty arviointiraportti, jossa on yhteenveto sormenjälkitietojen vaihtoa koskeneiden kyselyn, arviointikäynnin ja testausajon tuloksista,

         ON HYVÄKSYNYT TÄMÄN PÄÄTÖKSEN:
   1 artikla
   Alankomaat on sormenjälkitietojen automaattisen haun toteuttamiseksi pannut täysimääräisesti täytäntöön päätöksen 2008/615/YOS 6 luvun tietosuojaa koskevat yleiset säännökset, ja sillä on oikeus vastaanottaa ja toimittaa henkilötietoja kyseisen päätöksen 9 artiklan mukaisesti tämän päätöksen voimaantulopäivästä alkaen.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 23 päivänä tammikuuta 2012.

            Neuvoston puolesta

            Puheenjohtaja

         M. GJERSKOV

      (1)  EUVL L 210, 6.8.2008, s. 1.

      (2)  EUVL L 210, 6.8.2008, s. 12.


Avis juridique important

|

31989D0526

89/526/ETY: Neuvoston päätös, tehty 18 päivänä syyskuuta 1989, teknisiä avustustoimenpiteitä tavaroiden rajatarkastusten yhdenmukaistamista koskevan kansainvälisen yleissopimuksen soveltamiseksi koskevan Euroopan talouskomission sisämaanliikennekomitean päätöslauselman hyväksymisestä yhteisön nimissä

Virallinen lehti nro L 273 , 22/09/1989 s. 0027 - 0028 Suomenk. erityispainos Alue 2 Nide 7 s. 0082  Ruotsink. erityispainos Alue 2 Nide 7 s. 0082

NEUVOSTON PÄÄTÖS,tehty 18 päivänä syyskuuta 1989,teknisiä avustustoimenpiteitä tavaroiden rajatarkastusten yhdenmukaistamista koskevan kansainvälisen yleissopimuksen soveltamiseksi koskevan Euroopan talouskomission sisämaanliikennekomitean päätöslauselman hyväksymisestä yhteisön nimissä (89/526/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission suosituksen,sekä katsoo, ettäyhteisö on hyväksynyt tavaroiden rajatarkastusten yhdenmukaistamista koskevan kansainvälisen yleissopimuksen asetuksella (ETY) N:o 1262/84(1), ja se on tullut voimaan 12 päivänä syyskuuta 1987,Euroopan talouskomission sisämaanliikennekomitean päätöslauselma, joka koskee teknisiä avustustoimenpiteitä tavaroiden rajatarkastusten yhdenmukaistamista koskevan kansainvälisen yleissopimuksen soveltamiseksi, on tarkoitettu helpottamaan kansainvälistä kauppaa antamalla kehitysmaille näiden sitä pyytäessä ja yhteisesti hyväksytyin edellytyksin, kaikkea teknistä apua, jota pidetään tarpeellisena mainitun yleissopimuksen soveltamiseksi,on yhteisön edun mukaista helpottaa kansainvälistä kauppaa yhdenmukaistamalla tavaroiden rajatarkastuksia, jayhteisö voi hyväksyä tämän päätöslauselman, ja se voi tulla voimaan välittömästi,ON PÄÄTTÄNYT SEURAAVAA:1 artiklaEuroopan talouskomission sisämaanliikennekomitean 4 päivänä helmikuuta 1983 annettu päätöslauselma, joka koskee teknisiä avustustoimenpiteitä tavaroiden rajatarkastusten yhdenmukaistamista koskevan kansainvälisen yleissopimuksen soveltamiseksi, hyväksytään yhteisön nimissä, ja se tulee voimaan välittömästi.Päätöslauselman teksti on tämän päätöksen liitteenä.2 artiklaNeuvoston puheenjohtaja nimeää henkilön, jolla on valtuudet ilmoittaa Euroopan talouskomission toimeenpanevalle sihteerille yhteisön hyväksyneen 1 artiklassa tarkoitetun päätöslauselman ja hyväksymisen tulevan voimaan välittömästi.Tehty Brysselissä 18 päivänä syyskuuta 1989.Neuvoston puolestaPuheenjohtajaE. CRESSON(1) EYVL N:o L 126, 12.5.1984, s. 1TEKNISET AVUSTUSTOIMENPITEET TAVAROIDEN RAJATARKASTUSTEN YHDENMUKAISTAMISTA KOSKEVAN KANSAINVÄLISEN YLEISSOPIMUKSEN SOVELTAMISEKSI Sisämaanliikennekomitean PÄÄTÖSLAUSELMA N:o 230, annettu 4 päivänä helmikuuta 1983SISÄMAANLIIKENNEKOMITEA, jokaOTTAA HUOMIOON tavaroiden rajatarkastusten yhdenmukaistamista koskevan kansainvälisen yleissopimuksen (Geneve, 1983),TOIVOO, että mahdollisimman monet maat voisivat liittyä yleissopimukseen ja että sen määräykset pantaisiin pikaisesti täytäntöön,SUOSITTELEE yleissopimuksen osapuolille, että nämä pyrkisivät antamaan kehitysmaille näiden sitä pyytäessä ja yhteisesti hyväksytyin edellytyksin kaiken teknisen avun, jota pidetään tarpeellisena mainitun yleissopimuksen soveltamiseksi,PYYTÄÄ Euroopan talouskomission toimeenpanevaa sihteeriä antamaan tämän päätöslauselman tiedoksi muille alueellisille talouskomissioille ja Yhdistyneiden Kansakuntien toimivaltaisille elimille, pyytäen niitä ottamaan sen huomioon valmistellessaan ja pannessaan täytäntöön teknisiä avustusohjelmiaan,PYYTÄÄ hallituksia ilmoittamaan toimeenpanevalle sihteerille mahdollisuuksien mukaan 1 päivään huhtikuuta 1985 mennessä, hyväksyvätkö ne tämän päätöslauselman,PYYTÄÄ toimeenpanevaa sihteeriä toimittamaan muille hallituksilta saadut vastaukset.


title: 2009/646/EY: Euroopan parlamentin päätös, tehty 23 päivänä huhtikuuta 2009 , Euroopan lääkeviraston tilien päättämisestä varainhoitovuodelta 2007

text:
               26.9.2009

               FI

               Euroopan unionin virallinen lehti

               L 255/121

      EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   Euroopan lääkeviraston tilien päättämisestä varainhoitovuodelta 2007
   (2009/646/EY)
   EUROOPAN PARLAMENTTI, joka

               —

               ottaa huomioon Euroopan lääkeviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja ympäristön, kansanterveyden ja elintarvikkeiden turvallisuuden valiokunnan lausunnon (A6-0162/2009),

               1.

               toteaa, että Euroopan lääkeviraston tilinpäätöstiedot ovat tilintarkastustuomioistuimen kertomuksen liitteenä;

               2.

               hyväksyy Euroopan lääkeviraston tilien päättämisen varainhoitovuodelta 2007;

               3.

               kehottaa puhemiestä välittämään tämän päätöksen Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 10.

      (2)  EUVL C 311, 5.12.2008, s. 27.

      (3)  EYVL L 248, 16.9.2002, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.


Avis juridique important

|

32001D0922(01)

Komission päätös eurooppalaisen tutkimuksen neuvoa-antavan komitean jäsenten nimittämisestä

Virallinen lehti nro C 268 , 22/09/2001 s. 0002 - 0004

Komission päätös eurooppalaisen tutkimuksen neuvoa-antavan komitean jäsenten nimittämisestä(2001/C 268/02)Komissio nimitti 1. elokuuta 2001 eurooppalaisen tutkimuksen neuvoa-antavan komitean 45 jäsentä (H(2001) 3295). Nimityksissä noudatettiin 27. kesäkuuta 2001 tehtyä komission päätöstä 2001/531/EY, Euratom (EYVL L 192, 14.7.2001, s. 21). Jäsenet on lueteltu jäljempänä.>TAULUKON PAIKKA>


title: 2014/295/EU: Neuvoston päätös, annettu 17 päivänä maaliskuuta 2014 , Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta johdanto-osan, 1 artiklan ja I, II ja VII osastojen osalta, ja sopimuksen väliaikaisesta soveltamisesta

text:
               29.5.2014

               FI

               Euroopan unionin virallinen lehti

               L 161/1

         NEUVOSTON PÄÄTÖS,
   annettu 17 päivänä maaliskuuta 2014,
   Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välisen assosiaatiosopimuksen allekirjoittamisesta Euroopan unionin puolesta johdanto-osan, 1 artiklan ja I, II ja VII osastojen osalta, ja sopimuksen väliaikaisesta soveltamisesta
   (2014/295/EU)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 1 kohdan ja 37 artiklan yhdessä Euroopan unionin toiminnasta tehdyn sopimuksen 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               1)

               Neuvosto valtuutti 22 päivänä tammikuuta 2007 komission aloittamaan Ukrainan kanssa neuvottelut kumppanuus- ja yhteistyösopimuksen (1) korvaavan uuden sopimuksen tekemisestä unionin ja Ukrainan välillä.

               2)

               Ottaen huomioon osapuolten läheiset historialliset siteet ja vähitellen tiivistyvät yhteydet sekä niiden halun lujittaa ja laajentaa suhteitaan kunnianhimoisesti ja innovatiivisesti, Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välistä assosiaatiosopimusta, jäljempänä ’sopimus’, koskevat neuvottelut saatettiin onnistuneesti päätökseen ja sopimus parafoitiin vuonna 2012.

               3)

               Sopimus olisi allekirjoitettava unionin puolesta ja tähän päätökseen liitetty päätösasiakirja olisi hyväksyttävä. Sopimuksen osia olisi sovellettava väliaikaisesti sopimuksen väliaikaista soveltamista ennen sen voimaantuloa koskevan 486 artiklan mukaisesti, kunnes sen tekemistä varten tarvittavat menettelyt on saatettu päätökseen.

               4)

               Sopimuksen osien väliaikainen soveltaminen ei vaikuta perussopimusten mukaiseen unionin ja sen jäsenvaltioiden väliseen toimivallan jakoon.

               5)

               Sopimusta ei olisi tulkittava siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa.

               6)

               Poliittisen kehityksen ja Eurooppa-neuvoston kokouksen 6 päivänä maaliskuuta 2014 antamien päätösten täytäntöönpanon vuoksi on kaavailtu, että sopimus allekirjoitetaan päätösasiakirja huomioiden,

         ON HYVÄKSYNYT TÄMÄN PÄÄTÖKSEN:
   1 artikla
   1.   Annetaan valtuutus allekirjoittaa unionin puolesta Euroopan unionin ja Euroopan atomienergiayhteisön ja niiden jäsenvaltioiden sekä Ukrainan välinen assosiaatiosopimus, jäljempänä ’sopimus’, johdanto-osan, 1 artiklan ja I, II ja VII osastojen osalta sillä varauksella, että mainitun sopimuksen tekeminen saatetaan päätökseen, ja päätösasiakirjan mukaisesti.
   2.   Sopimuksen teksti on liitetty tähän päätökseen.
   2 artikla
   Hyväksytään unionin puolesta tähän päätökseen liitetty päätösasiakirja.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus ja päätösasiakirja unionin puolesta.
   4 artikla
   Ennen sopimuksen voimaantuloa unionin ja Ukrainan välillä sovelletaan väliaikaisesti sopimuksen seuraavia osia sen 486 artiklan mukaisesti ja edellyttäen, että siinä tarkoitetut ilmoitukset on annettu (2), mutta vain siltä osin kuin ne kattavat unionin toimivaltaan kuuluvia asioita, mukaan lukien asiat, jotka kuuluvat unionin toimivaltaan määritellä ja toteuttaa yhteistä ulko- ja turvallisuuspolitiikkaa:

               —

               I osasto;

               —

               II osaston 4, 5 ja 6 artikla;

               —

               VII osasto (lukuun ottamatta 479 artiklan 1 kohtaa), siltä osin kuin kyseisen osaston määräykset rajoittuvat siihen mikä on tarpeen sopimuksen väliaikaisen soveltamisen varmistamiseksi tämän artiklan mukaisesti,

         5 artikla
   Sopimusta ei saa tulkita siten, että sillä myönnettäisiin oikeuksia tai asetettaisiin velvoitteita, joihin voidaan suoraan vedota unionin tai jäsenvaltioiden tuomioistuimissa.
   6 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä maaliskuuta 2014.

            Neuvoston puolesta

            Puheenjohtaja

         C. ASHTON

      (1)  Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimus (EYVL L 49, 19.2.1998, s. 3).

      (2)  Neuvoston pääsihteeristö julkaisee päivän, josta alkaen sopimusta sovelletaan väliaikaisesti, Euroopan unionin virallisessa lehdessä.


title: 2009/684/EY: Euroopan parlamentin päätös, tehty 23 päivänä huhtikuuta 2009 , yhteisön kalastuksenvalvontaviraston tilien päättämisestä varainhoitovuodelta 2007

text:
               26.9.2009

               FI

               Euroopan unionin virallinen lehti

               L 255/205

      EUROOPAN PARLAMENTIN PÄÄTÖS,

   tehty 23 päivänä huhtikuuta 2009,
   yhteisön kalastuksenvalvontaviraston tilien päättämisestä varainhoitovuodelta 2007
   (2009/684/EY)
   EUROOPAN PARLAMENTTI, joka

               —

               ottaa huomioon yhteisön kalastuksenvalvontaviraston lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen yhteisön kalastuksenvalvontaviraston tilinpäätöksestä varainhoitovuodelta 2007 sekä viraston vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon yhteisön kalastuksenvalvontaviraston perustamisesta 26. huhtikuuta 2005 annetun neuvoston asetuksen (EY) N:o 768/2005 (4) ja erityisesti sen 36 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0179/2009),

               1.

               toteaa, että yhteisön kalastuksenvalvontaviraston tilinpäätöstiedot ovat tilintarkastustuomioistuimen kertomuksen liitteenä;

               2.

               hyväksyy yhteisön kalastuksenvalvontaviraston tilien päättämisen varainhoitovuodelta 2007;

               3.

               kehottaa puhemiestä välittämään tämän päätöksen yhteisön kalastuksenvalvontaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 78.

      (2)  EUVL C 311, 5.12.2008, s. 1.

      (3)  EYVL L 248, 16.9.2002, s. 1.

      (4)  EUVL L 128, 21.5.2005, s. 1.

      (5)  EYVL L 357, 31.12.2002, s. 72.


title: Neuvoston päätös 2012/829/YUTP, annettu 21 päivänä joulukuuta 2012 , Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               22.12.2012

               FI

               Euroopan unionin virallinen lehti

               L 356/71

         NEUVOSTON PÄÄTÖS 2012/829/YUTP,
   annettu 21 päivänä joulukuuta 2012,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP (1).

               (2)

               Päätökseen 2010/413/YUTP olisi lisättävä säännös, joka koskee kaiken sellaisen toiminnan tehostettua valvontaa, jota unionissa toimivat rahoituslaitokset harjoittavat iranilaisten rahoituslaitosten kanssa.

               (3)

               Lisäksi päätöksen 2010/413/YUTP säännöstä varojen ja taloudellisten resurssien jäädyttämisestä olisi myös muutettava.

               (4)

               Lisäksi päätöksen 2010/413/YUTP liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä, olisi lisättävä uusia henkilöitä ja yhteisöjä, tietyt yhteisöt olisi poistettava mainitusta luettelosta ja tiettyjä yhteisöjä koskevia merkintöjä olisi muutettava.

               (5)

               Päätös 2010/413/YUTP olisi näin ollen muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/413/YUTP seuraavasti:

               1)

               Lisätään 10 artiklaan kohta seuraavasti:
               "3a.   Rahoituslaitoksilta vaaditaan niiden toimiessa 1 kohdassa tarkoitettujen pankkien ja rahoituslaitosten kanssa, että ne

                           a)

                           noudattavat jatkuvaa tarkkaavaisuutta tilitoiminnassa muun muassa asiakkaan tunnistamisvelvollisuutta (due diligence) koskevien ohjelmiensa avulla sekä rahanpesuun ja terrorismin rahoitukseen liittyvien velvoitteidensa mukaisesti;

                           b)

                           vaativat täydennettäväksi kaikki ne maksumääräysten tietokentät, jotka liittyvät kyseisen maksumääräyksen antajaan ja saajaan, ja jos näitä tietoja ei anneta, hylkäävät maksutapahtuman;

                           c)

                           säilyttävät kaikki maksutapahtumia koskevat tiedot viiden vuoden ajan ja antavat ne pyydettäessä kansallisten viranomaisten käyttöön;

                           d)

                           jos ne epäilevät tai jos niillä on perusteltua syytä epäillä, että varat liittyvät joukkotuhoaseiden leviämisen rahoittamiseen, ilmoittavat viipymättä epäilystään rahanpesun selvittelykeskukselle tai kyseessä olevan jäsenvaltion nimeämälle muulle toimivaltaiselle viranomaiselle. Rahanpesun selvittelykeskuksella tai muulla toimivaltaisella viranomaisella on oltava suoraan tai välillisesti ja riittävän nopeasti käytettävissään rahoitusta, hallintoa ja lainvalvontaa koskevat tiedot, joita se tarvitsee hoitaakseen asianmukaisesti tämän tehtävän, mukaan lukien epäilyttäviä maksutapahtumia koskevien ilmoitusten analysointi."

               2)

               Korvataan 20 artiklan 1 kohdan b alakohta seuraavasti:

                           "b)

                           henkilöt ja yhteisöt, jotka eivät sisälly liitteeseen I ja jotka osallistuvat Iranin ydinalan toimintaan, johon liittyy joukkotuhoaseiden leviämisen vaara, tai ydinasejärjestelmien kehittämiseen, tai joilla on välitön yhteys tällaiseen toimintaan tai jotka antavat tukea tällaiselle toiminnalle, myös osallistumalla kiellettyjen tuotteiden, tavaroiden, laitteiden, aineiden ja teknologian hankintaan, tai niiden puolesta tai johdolla toimivat henkilöt tai yhteisöt tai niiden omistuksessa tai määräysvallassa, myös laittomin keinoin, olevat yhteisöt, tai henkilöt ja yhteisöt, jotka ovat avustaneet nimettyjä henkilöitä tai yhteisöjä päätöslauselmien 1737 (2006), 1747 (2007), 1803 (2008) ja 1929 (2010) määräysten tai tämän päätöksen säännösten kiertämisessä tai rikkomisessa, sekä muut IRGC:n ja IRISL:n jäsenet ja yhteisöt sekä niiden omistuksessa tai määräysvallassa olevat taikka niiden puolesta toimivat tai niille vakuutuksia tai muita olennaisia palveluita tarjoavat yhteisöt, joiden luettelo on liitteessä II."

         2 artikla
   Muutetaan päätöksen 2010/413/YUTP liite II tämän päätöksen liitteen mukaisesti.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 21 päivänä joulukuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 195, 27.7.2010, s. 39.

      LIITE

                  I.

                  Lisätään jäljempänä luetellut henkilö ja yhteisöt päätöksen 2010/413/YUTP liitteessä II olevaan luetteloon.
                  "I.   Ydin- tai ballistisiin aseisiin liittyvään toimintaan osalliset henkilöt ja yhteisöt sekä Iranin hallitukselle tukea antavat henkilöt ja yhteisöt

                     Henkilö

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              1.

                              Babak Zanjani

                              Syntymäaika: 12.3.1971

                              Babak Zanjani avustaa nimettyjä yhteisöjä EU:n Irania koskevan asetuksen säännösten rikkomisessa ja tukee taloudellisesti Iranin hallitusta. Zanjani on keskeinen toimija Iranin öljykaupoissa ja öljyyn liittyvien rahojen siirroissa. Zanjani omistaa Yhdistyneisiin Arabiemiirikuntiin sijoittautuneen Sorinet Groupin ja johtaa sitä; Zanjani käyttää eräitä sen yhtiöitä öljyyn liittyvien maksujen kanavoimiseen.

                              22.12.2012

                     Yhteisöt

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              1.

                              National Iranian Oil Prodcuts distribution Company (NIOPDC)

                                          No.1, Tehran, Iranshahr Ave.Shadab.St,

                                          P.O.Box: 79145/3184

                                          Puh.: +98-21-77606030

                                          Verkkosivusto: www.niopdc.ir

                              National Iranian Oil Refining and Distribution Companyn (NIORDC) tytäryhtiö

                              22.12.2012

                              2.

                              Iranian Oil Pipelines and Telecommunications Company (IOPTC)

                                          No.194, Tehran, Sepahbod Gharani Ave.

                                          Puh.: +98-21-88801960/+98-21-66152223

                                          Faksi: +98-21-66154351

                                          Verkkosivusto: www.ioptc.com

                              National Iranian Oil Refining and Distribution Companyn (NIORDC) tytäryhtiö

                              22.12.2012

                              3.

                              National Iranian Oil Engineering and Construction Company (NIOEC)

                                          No.263, Tehran, Ostad Nejatollahi Ave.

                                          P.O.Box: 11365/6714

                                          Puh.: +98-21-88907472

                                          Faksi: +98-21-88907472

                                          Verkkosivusto: www.nioec.org

                              National Iranian Oil Refining and Distribution Companyn (NIORDC) tytäryhtiö

                              22.12.2012

                              4.

                              Iran Composites Institute

                                          Iran Composites Institute,

                                          Iranian University of Science and Technology,

                                          16845-188, Tehran, Iran,

                                          Puh.: 98 217 3912858

                                          Faksi: 98 217 7491206

                                          Sähköposti: ici@iust.ac.ir

                                          Verkkosivusto: http://www.irancomposites.org

                              Iranian Composites Institute (ICI, alias Composite Institute of Iran) avustaa nimettyjä yhteisöjä rikkomaan Iraniin kohdistettujen YK:n ja EU:n pakotteiden säännöksiä ja tukee suoraan Iranin ydinalan toimia, joihin liittyy joukkotuhoaseiden leviämisen vaara. ICI:llä on ollut vuodesta 2011 sopimus IR-2M- sentrifugiroottoreiden toimittamisesta EU:n nimeämälle Iran Centrifuge Technology Companylle (TESA).

                              22.12.2012

                              5.

                              Jelvesazan Company

                                          22 Bahman St., Bozorgmehr Ave, 84155666, Esfahan, Iran

                                          Puh.: 98 0311 2658311 15

                                          Faksi: 98 0311 2679097

                              Jelvesazan Company avustaa nimettyjä yhteisöjä rikkomaan Iraniin kohdistettujen YK:n ja EU:n pakotteiden säännöksiä ja tukee suoraan Iranin ydinalan toimia, joihin liittyy joukkotuhoaseiden leviämisen vaara. Jelvesazan aikoi toimittaa alkuvuodesta 2012 alkaen valvonnanalaisia tyhjiöpumppuja EU:n nimeämälle Iran Centrifuge Technology Companylle (TESA).

                              22.12.2012

                              6.

                              Iran Aluminium Company

                                          Arak Road Km 5, Tehran Road, 38189-8116, Arak, Iran

                                          Puh.: 98 861 4130430

                                          Faksi: 98 861 413023

                                          Verkkosivusto: www.iralco.net

                              The Iran Aluminium Company (alias IRALCO, Iranian Aluminium Company) avustaa nimettyjä yhteisöjä rikkomaan Iraniin kohdistettujen YK:n ja EU:n pakotteiden säännöksiä ja tukee suoraan Iranin ydinalan toimia, joihin liittyy joukkotuhoaseiden leviämisen vaara. IRALCOlla oli vuoden 2012 puolivälistä alkaen sopimus alumiinin toimittamisesta EU:n nimeämälle Iran Centrifuge Technology Companylle (TESA).

                              22.12.2012

                              7.

                              Simatec Development Company

                              Simatec Development Company avustaa nimettyjä yhteisöjä rikkomaan Iraniin kohdistettujen YK:n ja EU:n pakotteiden säännöksiä ja tukee suoraan Iranin ydinalan toimia, joihin liittyy joukkotuhoaseiden leviämisen vaara. Simatecilla oli vuoden 2010 alkupuolelta alkaen sopimus YK:n nimeämän Kalaye Electric Companyn (KEC) kanssa Vaconin inverttereiden hankkimisesta uraanin rikastamiseen käytettäviä sentrifugeja varten. Simatec pyrki vuoden 2012 puolivälistä alkaen hankkimaan EU:n valvomia inverttereitä.

                              22.12.2012

                              8.

                              Aluminat

                                          1.

                                          Parcham St, 13th Km of Qom Rd 38135 Arak (Tehdas)

                                          2.

                                          Unit 38, 5th Fl, Bldg No 60, Golfam St, Jordan, 19395-5716, Tehran
                                          Puh.: 98 212 2049216 / 22049928 / 22045237
                                          Faksi: 98 21 22057127
                                          Verkkosivusto: www.aluminat.com

                              Aluminat avustaa nimettyjä yhteisöjä rikkomaan Iraniin kohdistettujen YK:n ja EU:n pakotteiden säännöksiä ja tukee suoraan Iranin ydinalan toimia, joihin liittyy joukkotuhoaseiden leviämisen vaara. Aluminatilla oli alkuvuodesta 2012 sopimus 6061-T6-alumiinin toimittamisesta EU:n nimeämälle Iran Centrifuge Technology Companylle (TESA).

                              22.12.2012

                              9.

                              Organisation of Defensive Innovation and Research

                              Organisation of Defensive Innovation and Research (SPND) avustaa nimettyjä henkilöitä ja yhteisöjä rikkomaan Iraniin kohdistettujen YK:n ja EU:n pakotteiden säännöksiä ja tukee suoraan Iranin ydinalan toimia, joihin liittyy joukkotuhoaseiden leviämisen vaara. IAEA on yksilöinyt SPND:n niiden huolenaiheidensa yhteydessä, jotka koskevat Iranin ydinohjelman mahdollisia sotilaallisia ulottuvuuksia, joiden osalta Iran kieltäytyy edelleen yhteistyöstä. SPND:tä johtaa YK:n nimeämä Mohsen Fakhrizadeh, ja se onosa puolustusministeriön ja asevoimien logistiikkayksikköä (MODAFL, jonka EU nimesi toukokuussa 2011). EU nimesi joulukuussa 2011 SPND:n turvallisuuspäällikön Davoud Babaein, joka on vastuussa tietojen toimittamisen estämisestä, mukaan lukien IAEA:lle.

                              22.12.2012

                              10.

                              First Islamic Investment Bank

                              Branch: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur; Kuala Lumpur; Wilayah Persekutuan; 50450
                              Puh.: 603-21620361/2/3/4, +6087417049/ 417050, +622157948110
                              Branch: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malaysia; Labuan F.T; 87000
                              Investor Relations: Menara Prima 17th floor Jalan Lingkar, Mega Kuningan Blok 6.2 Jakarta 12950 – Indonesia; South Jakarta; Jakarta; 12950

                              First Islamic Investment Bank (FIIB) avustaa nimettyjä yhteisöjä EU:n Irania koskevan asetuksen säännösten rikkomisessa ja tukee taloudellisesti Iranin hallitusta. FIIB on osa Babak Zanjanin omistamaa ja johtamaa Sorinet Groupia. Sitä käytetään Iranin öljyyn liittyvien maksujen kanavointiin.

                              22.12.2012

                              11.

                              International Safe Oil

                              International Safe Oil (ISO) avustaa nimettyjä yhteisöjä EU:n Irania koskevan asetuksen säännösten rikkomisessa ja tukee taloudellisesti Iranin hallitusta. ISO on osa Babak Zanjanin omistamaa ja johtamaa Sorinet Groupia. Sitä käytetään Iranin öljyyn liittyvien maksujen kanavointiin.

                              22.12.2012

                              12.

                              Sorinet Commercial Trust

                              SCT Bankers Company
                              Branch: No.1808, 18th Floor, Grosvenor House Commercial Tower, Sheik Zayed Road, Dubai, UAE, P.O.Box 31988
                              Puh.: 0097 14 3257022-99
                              Sähköposti: INFO@SCTBankers.com
                              Dubai SWIFT Code: SCTSAEA1
                              Branch: No.301, 3rd Floor Sadaf Building Kish Island, Iran, P.O.Box 1618
                              Puh.: +98 764 444 32 341-2
                              Faksi: +98 764 444 50 390-1

                              Sorinet Commercial Trust (SCT) avustaa nimettyjä yhteisöjä EU:n Irania koskevan asetuksen säännösten rikkomisessa ja tukee taloudellisesti Iranin hallitusta. SCT on osa Babak Zanjanin omistamaa ja johtamaa Sorinet Groupia. Sitä käytetään Iranin öljyyn liittyvien maksujen kanavointiin.

                              22.12.2012

                              13.

                              Hong Kong Intertrade Company Ltd

                              Hong Kong Intertrade Company, Hong Kong

                              Hong Kong Intertrade Company Ltd (HKICO) avustaa nimettyjä yhteisöjä EU:n Irania koskevan asetuksen säännösten rikkomisessa ja tukee taloudellisesti Iranin hallitusta. HKICO on EU:n nimeämän National Iranian Oil Companyn (NIOC) määräysvallassa oleva peiteyhtiö. HKICO:n oli määräsaada vuoden 2012 puolivälissä miljoonia dollareita NIOC:n öljynmyynnistä.

                              22.12.2012

                              14.

                              Petro Suisse

                              Petro Suisse
                              Avenue De la Tour-Halimand 6, 1009 Pully, Switzerland

                              Petro Suisse avustaa nimettyjä yhteisöjä EU:n Irania koskevan asetuksen säännösten rikkomisessa ja tukee taloudellisesti Iranin hallitusta. Se on EU:n nimeämän NIOC:n määräysvallassa oleva peiteyhtiö. NIOC perusti Petro Suissen yhtiöksi, ja sen tarkoitus oli käyttää Petro Suissen tilejä maksujen suorittamiseen ja vastaanottamiseen. Petro Suisse oli edelleen yhteydessä NIOC-yhtiöön vuonna 2012.

                              22.12.2012

                              15.

                              Oil Industry Pension Fund Investment Company

                              No 234, Taleghani St, Tehran Iran

                              Iran's Oil Industry Pension Fund Investment Company (OPIC, alias the Oil Pension Fund, NIOC Pension Fund, Petroleum Ministry Pension Fund) tukee taloudellisesti Iranin hallitusta. OPIC toimii Iranin öljyministeriön ja National Iranian Oil Companyn (NIOC) alaisuudessa, joista kummatkin EU on nimennyt. Se omistaa useiden EU:n nimeämien yhteisöjen osakkeita.

                              22.12.2012

                              16.

                              CF Sharp and Company Private Limited

                              Tämä yhteisö tukee Irano-Hind Shipping Companya (IHSC) (jonka YK nimesi 9.6.2010) kiertääkseen siihen kohdistettuja pakotteita. IHSC on nimeämisensä jälkeen pyrkinyt salaamaan, että sen omistuksessa on kolme tankkeria, luovuttamalla niiden hallinnan Noah Ship Managementille ja sen jälkeen Marian Ship Managementille. CF Sharp and Co on osallistunut näihin pyrkimyksiin tekemällä IHSC:n kanssa kyseisten tankkereiden miehistöä koskevan henkilöstöhallintosopimuksen. Sopimuksen ovat panneet täytäntöön Noah Ship Management ja Marian Ship Management.

                              22.12.2012

                              17.

                              Sharif University of Technology

                                          Azadi Ave, 11365-8639, Tehran, Iran

                                          Puh.: 98 21 66022727

                                          Faksi: 98 21 66036005

                                          Verkkosivusto: www.sharif.ir

                              Sharif University of Technology (SUT) avustaa nimettyjä yhteisöjä rikkomaan Iraniin kohdistettujen YK:n ja EU:n pakotteiden säännöksiä ja tukee suoraan Iranin ydinalan toimia, joihin liittyy joukkotuhoaseiden leviämisen vaara. SUT on loppuvuodesta 2011 alkaen antanut laboratorioita YK:n nimeämän iranilaisen ydinalan yhteisön KalayeElectric Companyn (KEC) jaEU:n nimeämän Iran Centrifuge Technology Companyn (TESA) käyttöön.

                              22.12.2012

                              18.

                              Moallem Insurance Company (alias
                              Moallem Insurance; Moallem Insurance Co.; M.I.C; Export and Investment Insurance Co.)

                                          No. 56, Haghani Boulevard, Vanak Square, Tehran 1517973511, Iran PO Box 19395-6314, 11/1 Sharif Ave, Vanaq Square, Tehran 19699, Iran

                                          Puh.: (98-21) 886776789, 887950512, 887791835

                                          Faksi: (98-21) 88771245

                                          Verkkosivusto: www.mic-ir.com

                              IRISL:n pääasiallinen vakuutuksenantaja

                              22.12.2012"

                  II.

                  Korvataan päätöksen 2010/413/YUTP liitteessä II olevat jäljempänä mainittuja yhteisöjä koskevat merkinnät seuraavasti:
                  "B.   Yhteisöt

                              Nimi

                              Tunnistetiedot

                              Perusteet

                              Luetteloon merkitsemisen päivämäärä

                              1.

                              Technology Cooperation Office (TCO) of the Iranian President's Office (alias
                              Center for Innovation and Technology (CITC))

                              Teheran, Iran

                              Vastaa Iranin teknologian edistämisestä suorittamalla asiaan kuuluvia ulkomaisia hankintoja ja luomalla koulutusyhteyksiä. Tukee ydin- ja ohjusohjelmia.

                              26.7.2010

                              2.

                              Sureh (alias Soreh) Nuclear Reactors Fuel Company (alias Nuclear Fuel Reactor Company; Sookht Atomi Reactorhaye Iran; Soukht Atomi Reactorha-ye Iran)

                              Päätoimipaikka: 61 Shahid Abtahi St, Karegar e Shomali, Teheran
                              Tuotantolaitokset: Persian Gulf Boulevard, Km20 SW Esfahan Road, Esfahan

                              YK:n pakoteluetteloon kuuluvan Iranin atomienergiajärjestön (AEOI) tytäryhtiö. AEOI:n muodostavat uraanin muuntamislaitos, polttoaineen tuotantolaitos ja zirkoniumin tuotantolaitos.

                              23.5.2011

                              3.

                              Tidewater (alias. Tidewater Middle East Co.; Faraz Royal Qeshm Company LLC)

                              Postiosoite: No 80, Tidewater Building, Vozara Street, next to Saie Park, Tehran, Iran

                              IRGC:n omistuksessa tai määräysvallassa

                              23.1.2012"

                  III.

                  Poistetaan jäljempänä mainitut yhteisöt päätöksen 2010/413/YUTP liitteessä II olevasta luettelosta.

                              1.

                              CF Sharp Shipping Agencies Pte Ltd

                              2.

                              Soreh (Nuclear Fuel Reactor Company)


title: Neuvoston päätös (EU) 2015/2035, annettu 26 päivänä lokakuuta 2015, Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa kaupan ja kestävän kehityksen alakomiteassa ja kauppaan liittyvien kysymysten kokoonpanossa olevassa assosiaatiokomiteassa Euroopan unionin puolesta esitettävästä kannasta, joka koskee kaupan ja kestävän kehityksen alakomitean työjärjestyksen hyväksymistä, kyseisen alakomitean kaupan ja kestävän kehityksen alan asiantuntijoiden luettelon laatimista sekä kauppaan liittyvien kysymysten kokoonpanossa olevan assosiaatiokomitean välimiesten luettelon laatimista

text:
               14.11.2015

               FI

               Euroopan unionin virallinen lehti

               L 298/14

         NEUVOSTON PÄÄTÖS (EU) 2015/2035,
   annettu 26 päivänä lokakuuta 2015,
   Euroopan unionin, Euroopan atomienergiayhteisön ja niiden jäsenvaltioiden sekä Georgian välisellä assosiaatiosopimuksella perustetussa kaupan ja kestävän kehityksen alakomiteassa ja kauppaan liittyvien kysymysten kokoonpanossa olevassa assosiaatiokomiteassa Euroopan unionin puolesta esitettävästä kannasta, joka koskee kaupan ja kestävän kehityksen alakomitean työjärjestyksen hyväksymistä, kyseisen alakomitean kaupan ja kestävän kehityksen alan asiantuntijoiden luettelon laatimista sekä kauppaan liittyvien kysymysten kokoonpanossa olevan assosiaatiokomitean välimiesten luettelon laatimista
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, 431 artiklassa määrätään, että osaa sopimuksesta sovelletaan väliaikaisesti.

               (2)

               Neuvoston päätöksen 2014/494/EU (2) 3 artiklassa täsmennetään väliaikaisesti sovellettavat sopimuksen osat, joihin kuuluvat kaupan ja kestävän kehityksen alakomitean sekä kauppaan liittyvien kysymysten kokoonpanossa olevan assosiaatiokomitean, sellaisena kuin se on esitetty sopimuksen 408 artiklan 4 kohdassa (jäljempänä ’kauppaan liittyvien kysymysten kokoonpanossa oleva assosiaatiokomitea’), perustamista ja toimintaa, kauppaa ja kestävää kehitystä sekä riitojen ratkaisua koskevat määräykset.

               (3)

               Sopimuksen 240 artiklan 3 kohdan mukaan kaupan ja kestävän kehityksen alakomitea hyväksyy työjärjestyksensä.

               (4)

               Sopimuksen 243 artiklan 3 kohdan mukaan kaupan ja kestävän kehityksen alakomitea laatii ensimmäisessä kokouksessaan luettelon vähintään 15 henkilöstä, jotka ovat halukkaita ja sopivia toimimaan asiantuntijoina paneelin menettelyissä kauppaan ja kestävään kehitykseen liittyvissä asioissa.

               (5)

               Sopimuksen 268 artiklan 1 kohdan mukaan kauppaan liittyvien kysymysten kokoonpanossa oleva assosiaatiokomitea hyväksyy kuuden kuukauden kuluessa sopimuksen väliaikaisen soveltamisen alkamisesta luettelon vähintään 15 henkilöstä, jotka voivat toimia välimiehinä riitojenratkaisumenettelyissä.

               (6)

               Sen vuoksi on aiheellista määrittää unionin kanta, joka koskee työjärjestystä, jonka kaupan ja kestävän kehityksen alakomitea hyväksyy, sekä luetteloa kaupan ja kestävän kehityksen alan asiantuntijoista, jonka tämä alakomitea laatii, sekä välimiesten luetteloa, jonka kauppaan liittyvien kysymysten kokoonpanossa oleva assosiaatiokomitea laatii,

         ON HYVÄKSYNYT TÄMÄN PÄÄTÖKSEN:
   1 artikla
   1.   Sopimuksen 240 artiklalla perustetussa kaupan ja kestävän kehityksen alakomiteassa unionin puolesta esitettävä kanta, joka koskee kyseisen alakomitean työjärjestyksen hyväksymistä sekä luettelon laatimista kaupan ja kestävän kehityksen alan asiantuntijoista, perustuu tähän päätökseen liitettyihin kyseisen alakomitean päätösluonnoksiin.
   2.   Unionin edustajat kaupan ja kestävän kehityksen alakomiteassa voivat sopia päätösluonnokseen tehtävistä vähäisistä teknisistä muutoksista ilman uutta neuvoston päätöstä.
   2 artikla
   1.   Kauppaan liittyvien kysymysten kokoonpanossa olevassa assosiaatiokomiteassa unionin puolesta esitettävä kanta, joka koskee luettelon laatimista välimiehistä, perustuu tähän päätökseen liitettyyn kyseisen komitean päätösluonnokseen.
   2.   Unionin edustajat kauppaan liittyvien kysymysten kokoonpanossa olevassa assosiaatiokomiteassa voivat sopia päätösluonnokseen tehtävistä vähäisistä teknisistä muutoksista ilman uutta neuvoston päätöstä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä lokakuuta 2015.

            Neuvoston puolesta

            Puheenjohtaja

         F. MOGHERINI

      (1)  EUVL L 261, 30.8.2014, s. 4.

      (2)  Neuvoston päätös 2014/494/EU, annettu 16 päivänä kesäkuuta 2014, Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen allekirjoittamisesta Euroopan unionin puolesta ja sopimuksen väliaikaisesta soveltamisesta (EUVL L 261, 30.8.2014, s. 1).

      LUONNOS
      EU:N JA GEORGIAN KAUPAN JA KESTÄVÄN KEHITYKSEN ALAKOMITEAN PÄÄTÖS N:o 1/2015,
      annettu … päivänä …kuuta …,
      työjärjestyksensä hyväksymisestä
      EU:N JA GEORGIAN KAUPAN JA KESTÄVÄN KEHITYKSEN ALAKOMITEA, joka
      ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 240 artiklan,
      sekä katsoo seuraavaa:

                  (1)

                  Joitakin sopimuksen osia on sovellettu väliaikaisesti 1 päivästä syyskuuta 2014 sopimuksen 431 artiklan mukaisesti.

                  (2)

                  Sopimuksen 240 artiklassa mukaan kaupan ja kestävän kehityksen alakomitea valvoo sopimuksen IV osaston (Kauppa ja kaupan liitännäistoimenpiteet) 13 luvun (Kauppa ja kestävä kehitys) täytäntöönpanoa.

                  (3)

                  Sopimuksen 240 artiklan 3 kohdan mukaan kaupan ja kestävän kehityksen alakomitean hyväksyy työjärjestyksensä,

            ON HYVÄKSYNYT TÄMÄN PÄÄTÖKSEN:
      1 artikla
      Hyväksytään liitteessä esitetty kaupan ja kestävän kehityksen alakomitean työjärjestys.
      2 artikla
      Tämä päätös tulee voimaan päivänä, jona se hyväksytään.

         Tehty

               Kaupan ja kestävän kehityksen alakomitean puolesta

               Puheenjohtaja

         (1)  EUVL L 261, 30.8.2014, s. 4.

         LIITE

            EU:n ja Georgian kaupan ja kestävän kehityksen alakomitean työjärjestys

         1 artikla
         Yleiset määräykset
         1.   Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen, jäljempänä ’sopimus’, 240 artiklan mukaisesti perustettu kaupan ja kestävän kehityksen alakomitea avustaa sopimuksen 408 artiklan 4 kohdan mukaista kauppaan liittyvien kysymysten kokoonpanossa olevaa assosiaatiokomiteaa, jäljempänä ’kauppaan liittyvien kysymysten kokoonpanossa oleva assosiaatiokomitea’, sen tehtävien hoitamisessa.
         2.   Kaupan ja kestävän kehityksen alakomitea hoitaa sille sopimuksen IV osaston (Kauppa ja kaupan liitännäistoimenpiteet) 13 luvussa (Kauppa ja kestävä kehitys) annetut tehtävät.
         3.   Kaupan ja kestävän kehityksen alakomitea koostuu Euroopan komission ja Georgian edustajista, jotka vastaavat kauppaan ja kestävään kehitykseen liittyvistä asioista.
         4.   Euroopan komission tai Georgian edustaja, joka vastaa kauppaan ja kestävään kehitykseen liittyvistä asioista, toimii kaupan ja kestävän kehityksen alakomitean puheenjohtajana 2 artiklan mukaisesti.
         5.   Tämän työjärjestyksen osapuolia ovat sopimuksen 428 artiklassa määritellyt osapuolet.
         2 artikla
         Erityiset määräykset
         1.   EU:n ja Georgian assosiaatiokomitean työjärjestyksen 2–14 artiklaa sovelletaan, jollei tässä työjärjestyksessä toisin määrätä.
         2.   Viittaukset assosiaationeuvostoon on ymmärrettävä viittauksiksi kauppaan liittyvien kysymysten kokoonpanossa olevaan assosiaatiokomiteaan. Viittaukset assosiaatiokomiteaan tai kauppaan liittyvien kysymysten kokoonpanossa olevaan assosiaatiokomiteaan on ymmärrettävä viittauksiksi kaupan ja kestävän kehityksen alakomiteaan.
         3 artikla
         Kokoukset
         Kaupan ja kestävän kehityksen alakomitea kokoontuu tarvittaessa. Osapuolet pyrkivät kokoontumaan kerran vuodessa.
         4 artikla
         Työjärjestyksen muuttaminen
         Tätä työjärjestystä voidaan muuttaa kaupan ja kestävän kehityksen alakomitean päätöksellä sopimuksen 240 artiklan mukaisesti.

      LUONNOS
      EU:N JA GEORGIAN KAUPAN JA KESTÄVÄN KEHITYKSEN ALAKOMITEAN PÄÄTÖS N:o 2/2015,
      annettu … päivänä …kuuta 2015,
      kaupan ja kestävän kehityksen alan asiantuntijoiden luettelon laatimisesta
      EU:N JA GEORGIAN KAUPAN JA KESTÄVÄN KEHITYKSEN ALAKOMITEA, joka
      ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 243 artiklan,
      sekä katsoo seuraavaa:

                  (1)

                  Joitakin sopimuksen osia on sovellettu väliaikaisesti 1 päivästä syyskuuta 2014 sopimuksen 431 artiklan mukaisesti.

                  (2)

                  Sopimuksen 243 artiklan 3 kohdan mukaan kaupan ja kestävän kehityksen alakomitean laatii luettelon vähintään 15 henkilöstä, jotka ovat halukkaita ja sopivia toimimaan asiantuntijoina paneelin menettelyissä,

            ON HYVÄKSYNYT TÄMÄN PÄÄTÖKSEN:
      1 artikla
      Sopimuksen 243 artiklan mukaisesti laadittu luettelo kaupan ja kestävän kehityksen alan asiantuntijoista on vahvistettu liitteessä.
      2 artikla
      Tämä päätös tulee voimaan päivänä, jona se hyväksytään.

         Tehty

               Kaupan ja kestävän kehityksen alakomitean puolesta

               Puheenjohtaja

         (1)  EUVL L 261, 30.8.2014, s. 4.

         LIITE
         LUETTELO KAUPAN JA KESTÄVÄN KEHITYKSEN ALAN ASIANTUNTIJOISTA

                     I

                     Georgian ehdottamat asiantuntijat

                                 1.

                                 Nata Sturua

                                 2.

                                 David Kikodze

                                 3.

                                 Marina Shvangiradze

                                 4.

                                 Ilia Osepashvili

                                 5.

                                 Roin Migriauli

                     II

                     EU:n ehdottamat asiantuntijat

                                 1.

                                 Eddy Laurijssen

                                 2.

                                 Jorge Cardona

                                 3.

                                 Karin Lukas

                                 4.

                                 Hélène Ruiz Fabri

                                 5.

                                 Laurence Boisson De Chazournes

                                 6.

                                 Geert Van Calster

                     III

                     Puheenjohtajat

                                 1.

                                 Jill Murray (Australia)

                                 2.

                                 Janice Bellace (Yhdysvallat)

                                 3.

                                 Ross Wilson (Uusi-Seelanti)

                                 4.

                                 Arthur Appleton (Yhdysvallat)

                                 5.

                                 Nathalie Bernasconi (Sveitsi)

      LUONNOS
      EU:N JA GEORGIAN KAUPPAAN LIITTYVIEN KYSYMYSTEN KOKOONPANOSSA OLEVAN ASSOSIAATIOKOMITEAN PÄÄTÖS N:o 3/2015,
      annettu … päivänä …kuuta 2015,
      Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen 268 artiklan 1 kohdassa tarkoitetun välimiesten luettelon laatimisesta
      KAUPPAAN LIITTYVIEN KYSYMYSTEN KOKOONPANOSSA OLEVA ASSOSIAATIOKOMITEA, joka
      ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Georgian välisen assosiaatiosopimuksen (1), jäljempänä ’sopimus’, ja erityisesti sen 268 artiklan 1 kohdan
      sekä katsoo seuraavaa:

                  (1)

                  Joitakin sopimuksen osia on sovellettu väliaikaisesti 1 päivästä syyskuuta 2014 sopimuksen 431 artiklan mukaisesti.

                  (2)

                  Sopimuksen 408 artiklan 3 kohdan mukaan assosiaatiokomitealla on valtuudet tehdä päätöksiä kyseisessä sopimuksessa määrätyin ehdoin.

                  (3)

                  Sopimuksen 268 artiklan 1 kohdan mukaan kauppaan liittyvien kysymysten kokoonpanossa oleva assosiaatiokomitea, sellaisena kuin se on esitetty sopimuksen 408 artiklan 4 kohdassa, laatii kuukauden kuluessa sopimuksen väliaikaisen soveltamisen alkamisesta luettelon vähintään 15 henkilöstä, jotka ovat halukkaita ja kykeneviä toimimaan välimiehinä,

            ON HYVÄKSYNYT TÄMÄN PÄÄTÖKSEN:
      1 artikla
      Sopimuksen 268 artiklan 1 kohdan mukaisesti laadittu välimiesten luettelo on liitteessä.
      2 artikla
      Tämä päätös tulee voimaan päivänä, jona se hyväksytään.

         Tehty

               Kauppaan liittyvien kysymysten kokoonpanossa olevan assosiaatiokomitean puolesta

               Puheenjohtaja

         (1)  EUVL L 261, 30.8.2014, s. 4.

         LIITE
         VÄLIMIESTEN LUETTELO

                     I

                     Georgian ehdottamat välimiehet

                                 1.

                                 Christian Häberli (Sveitsi)

                                 2.

                                 Donald McRae (Kanada)

                                 3.

                                 John Adank (Uusi-Seelanti)

                                 4.

                                 Ronald Saborio (Costa Rica)

                                 5.

                                 Thomas Cottier (Sveitsi)

                     II

                     EU:n ehdottamat välimiehet

                                 1.

                                 Claus-Dieter Ehlermann

                                 2.

                                 Giorgio Saccerdoti

                                 3.

                                 Jacques Bourgeois

                                 4.

                                 Pieter Jan Kuijper

                                 5.

                                 Ramon Torrent

                     III

                     Puheenjohtajat

                                 1.

                                 David Unterhalter (Etelä-Afrikka)

                                 2.

                                 Merit Janow (Yhdysvallat)

                                 3.

                                 Helge Seland (Norja)

                                 4.

                                 Leora Blumberg (Etelä-Afrikka)

                                 5.

                                 William Davey (Yhdysvallat)